Timawit am wakken i tt-id-yessefhem Muḥend Akli Ṣalḥi deg udlis-ines « Asegzawal ameẓẓyan n tsekla » mačči kan d ameslay, maca tettuneḥsab amzun akken d allal s wayes ttidiren medden taɣerma :« Timawit ur telli ara kan d ayen i d-ttawin medden s yimi; ur teqqin ara kan diɣen ɣer wansay yettɛeddin seg tsuta ɣer tayeḍ mebla ma sxedmen tira. Issefk ad neḥseb timawit d abrid (ttawil) isexdamen yimdanen akken ad idiren taɣerma-nsen » 1.